**Η δυναστεία των Κομνηνών (τέλη του 11ου – αρχές του 12ου αι.)**

Η οικονομική, πολιτική και στρατιωτική κρίση του 11ου αι. συνεχίζεται.

* Διοίκηση: αυξήθηκαν τα διοικητικά αξιώματα και ο αριθμός των θεμάτων
* Οικονομία:
* Υποτιμήθηκε το νόμισμα
* Αυξήθηκαν οι φόροι
* Η είσπραξη των φόρων εκμισθώνεται σε διοικητικούς υπαλλήλους ή στρατιωτικούς, με αποτέλεσμα το κράτος να χάνει σημαντικά έσοδα
* Το 1082 παραχωρείται το χρυσόβουλλο\* στους Βενετούς

**\*χρυσόβουλλο:**

- παραχώρηση δικαιώματος στους Βενετούς εμπορικής δραστηριότητας στην επικράτεια της βυζαντινής αυτοκρατορίας, χωρίς να πληρώνουν δασμούς

- παραχώρηση καταστημάτων και αποβαθρών στο λιμάνι της Κωνσταντινούπολης.

* Κοινωνία
* ο λαός στην επαρχία, κυρίως, υποχρεώθηκε σε απλήρωτες εργασίες σε έργα υποδομής
* ο λαός βασανιζόταν από την απληστία των φοροεισπρακτόρων
* ο λαός στην Κωνσταντινούπολη ξεσπάει εναντίον των Λατίνων, οι οποίοι συμπεριφέρονται σαν αποικιοκράτες, μετά την παραχώρηση του χρυσόβουλλου.
* Στρατός: ο βυζαντινός στρατός στελεχώνεται από μισθοφόρους και προνοιάριους,\* με αποτέλεσμα να έχει χάσει την αποτελεσματικότητά του. Από τις συνεχείς ήττες του βυζαντινού στρατού στα ανατολικά ερημώνονται οι ανατολικές επαρχίες και συρρικνώνονται τα σύνορα του κράτους.

 \***πρόνοιες**: είναι η παραχώρηση εκτάσεων γης σε στρατιωτικούς με αντάλλαγμα τις στρατιωτικές υπηρεσίες τους